
ประกาศองค์การบริหารส่วนตำบลนบพิตำ
เรื่อง รับสมัครพนักงานจ้างเพื่อประเมินผลการปฏิบัติงานเพื่อดำเนินการคัดเลือกกรณีมี
เหตุพิเศษไม่ต้องสอบแข่งขันสำหรับครูผู้ดูแลเด็ก เพื่อบรรจุและแต่งตั้งเป็นพนักงานส่วนท้องถิ่น
................................................

                   ด้วยองค์การบริหารส่วนตำบลนบพิตำ มีความประสงค์จะดำเนินการรับสมัครคัดเลือกกรณีมีเหตุพิเศษไม่ต้องสอบแข่งขันสำหรับครูผู้ดูแลเด็ก  เพื่อบรรจุและแต่งตั้งเป็นพนักงานส่วนท้องถิ่น
                   เพื่อให้การประเมินผลการปฏิบัติงานเป็นไปด้วยความเรียบร้อย บรรลุตามวัตถุประสงค์ในการสรรหาบุคคลเพื่อบรรจุแต่งตั้งให้ดำรงตำแหน่งครูผู้ดูแลเด็กโดยวิธีการคัดเลือกกรณีมีเหตุพิเศษไม่ต้องสอบแข่งขัน  จึงประกาศให้หัวหน้าศูนย์พัฒนาเด็กเล็กและผู้ดูแลเด็กของศูนย์พัฒนาเด็กเล็กขององค์การบริหารส่วนตำบลนบพิตำที่มีความประสงค์จะขอรับการประเมินผลการปฏิบัติงานตามหลักเกณฑ์และแบบประเมินที่ ก.ท.ที่กำหนด  โดยบุคคลที่จะขอรับการประเมินผลการปฏิบัติงานต้องมีคุณสมบัติและหลักเกณฑ์การประเมินดังนี้
๑.  คุณสมบัติของผู้ขอรับการประเมินผลการปฏิบัติงานตามหลักเกณฑ์และแบบประเมินที่ ก.ท.กำหนด
๑.๑ ดำรงตำแหน่งหัวหน้าศูนย์พัฒนาเด็กเล็กหรือผู้ดูแลเด็กที่ปฏิบัติหน้าที่ในศูนย์พัฒนาเด็กเล็กขององค์การบริหารส่วนตำบลนบพิตำเท่านั้น
๑.๒ มีคุณวุฒิไม่ต่ำกว่าปริญญาตรีทางการศึกษา ทุกสาขาวิชาเอกหรือทางอื่นที่ ก.ท. กำหนดเป็นคุณสมบัติเฉพาะสำหรับตำแหน่งนี้ และ
๑.๓ ได้ปฏิบัติงานหรือเคยปฏิบัติหน้าที่เกี่ยวกับการทำงานดูแลพัฒนาเด็กปฐมวัยขององค์การบริหารส่วนตำบลนบพิตำติดต่อกันมาแล้วไม่น้อยกว่า ๓ ปี  โดยมีหนังสือรับรองการปฏิบัติงานจากองค์การบริหารส่วนตำบลนบพิตำ
๑.๔ มีใบอนุญาตประกอบวิชาชีพครู กรณีหัวหน้าศูนย์พัฒนาเด็กเล็ก  ผู้ดูแลเด็ก ที่ได้รับการจ้างก่อนการประกาศใช้มาตรฐานกำหนดตำแหน่งหัวหน้าศูนย์พัฒนาเด็กเล็กและครูผู้ดูแลเด็ก (จ้างก่อนวันที่  ๒๖  มกราคม  ๒๕๕๓)  ให้ใช้ใบแทนใบอนุญาตประกอบวิชาชีพครู  หนังสือรับรองสิทธิ ใบอนุญาตปฏิบัติการสอน  และหนังสืออนุญาตปฏิบัติการสอน ที่คุรุสภาออกให้ได้ 
   

๒. เอกสารและหลักฐานที่จะต้องนำมายื่นเพื่อขอรับการประเมินผลการปฏิบัติงาน
๒.๑  คำร้องขอรับการประเมินผลการปฏิบัติงาน
๒.๒  สำเนาบัตรประจำตัวประชาชนพร้อมรับรองสำเนา จำนวน ๑ ฉบับ
๒.๓  หนังสือรับรองประวัติการทำงาน      

 

๒.๔  แบบประเมินผลการปฎิบัติงาน ที่ ก.ท.กำหนด
 

๒.๕  สำเนาทะเบียนบ้านพร้อมรับรองสำเนา จำนวน ๑ ฉบับ
 

๒.๖  สำเนาปริญญาบัตรหรือรายงานผลการศึกษา โดยรับรองสำเนาถูกต้อง จำนวน ๑ ฉบับ
/๒.๗  หลักฐาน...
-๒-
๒.๗  หลักฐานอื่นๆ เช่น การเปลี่ยนชื่อ  นามสกุล  ทะเบียนสมรส (ถ้ามี) เป็นต้น พร้อมรับรองสำเนา จำนวนอย่างละ ๑ ชุด
๒.๘ ผู้ขอรับการประเมินผลการปฏิบัติงาน จะต้องรับผิดชอบในการตรวจสอบและรับรองตัวเองว่าเป็นผู้มีคุณสมบัติตรงตามประกาศจริง หากภายหลังปรากฏว่าผู้ขอรับการประเมินผลการปฏิบัติงานรายใดมีคุณสมบัติไม่ครบถ้วน คณะกรรมการประเมินผลการปฏิบัติงานจะถือว่าเป็นผู้ขาดคุณสมบัติในการขอรับการประเมินผลการปฏิบัติงานและไม่มีสิทธิที่จะรับสมัครคัดเลือกกรณีมีเหตุพิเศษไม่ต้องสอบแข่งขันสำหรับครูผู้ดูแลเด็กเล็ก  เพื่อบรรจุและแต่งตั้งเป็นพนักงานส่วนท้องถิ่น
๓.  วัน เวลา สถานที่และยื่นเอกสารรับการประเมิน
ให้ผู้ขอรับการประเมินผลการปฏิบัติงานติดต่อขอรับคำร้องและแบบประเมินผลการปฏิบัติงานได้ที่ สำนักงานปลัด  องค์การบริหารส่วนตำบลนบพิตำ  อำเภอนบพิตำ  จังหวัดนครศรีธรรมราช ตั้งแต่วันที่  ๒๕  ตุลาคม  ๒๕๕๔  ถึงวันที่  ๒  พฤศจิกายน  ๒๕๕๔ ในวันและเวลาราชการ   ให้ยื่นเอกสารรับการประเมินผลการปฏิบัติงานใน วันที่ ๔  พฤศจิกายน  ๒๕๕๔  โดยผู้ขอรับการประเมินผลการปฏิบัติงานจะต้องกรอกเอกสารขอรับการประเมินผลการปฏิบัติงานด้วยลายมือตนเองให้ถูกต้องครบถ้วนในกรณีมีการผิดพลาดอันเกิดจากผู้ขอรับการประเมิน องค์การบริหารส่วนตำบลนบพิตำ อาจไม่พิจารณารับการประเมินผลการปฏิบัติงาน
๔.  กำหนดวัน เวลาแลการประเมินผลการปฏิบัติงานตามหลักเกณฑ์และแบบประเมินที่ ก.ท. กำหนด
 การประเมินผลการปฏิบัติงาน วันที่  ๘  พฤศจิกายน  ๒๕๕๔  ณ  ศูนย์พัฒนาเด็กเล็กในสังกัดองค์การบริหารส่วนตำบลนบพิตำ  ดังต่อไปนี้
๑.  ศูนย์อบรมเด็กก่อนเกณฑ์วัดถ้ำเขาเหล็ก

เวลา  ๐๙.๐๐ - ๑๑.๐๐  น.
๒.  ศูนย์พัฒนาเด็กเล็กบ้านเขาเหล็ก


เวลา  ๑๑.๑๐ - ๑๒.๐๐  น.
๓.  ศูนย์พัฒนาเด็กเล็กบ้านสวนกลาง

เวลา  ๑๓.๐๐ - ๑๔.๐๐  น.
๔.  ศูนย์อบรมเด็กก่อนเกณฑ์วัดใหม่ไทยเจริญ
เวลา  ๑๔.๓๐ - ๑๕.๓๐  น.

๕.  หลักเกณฑ์และวิธีการการประเมินผลการปฏิบัติงานตามหลักเกณฑ์และแบบประเมินที่ ก.ท. กำหนด
วิธีการประเมินผลการปฏิบัติงาน  (คะแนนเต็ม ๓๐๐  คะแนน)
องค์ประกอบที่  ๑ งานปฏิบัติการจัดกิจกรรมการเรียนรู้ (คะแนนเต็ม ๑๐๐  คะแนน)
องค์ประกอบที่  ๒ งานส่งเสริมการจัดกิจกรรมการเรียนรู้ (คะแนนเต็ม ๑๐๐  คะแนน)
องค์ประกอบที่  ๓ ด่านบุคลิกภาพ คุณธรรม จรรยาบรรณและเจตคติต่อวิชาชีพครู
(คะแนนเต็ม ๑๐๐  คะแนน)
เกณฑ์การประเมินผลการปฏิบัติงาน  คะแนนรวมเต็ม ๓๐๐  คะแนน  เกณฑ์ผ่านการประเมินไม่น้อยกว่าร้อยละ ๗๕
/๖.  การประกาศ...
-๓-
๖.  การประกาศการประเมินผลการปฏิบัติงานตามเกณฑ์และแบบประเมินที่ ก.ท. กำหนด
องค์การบริหารส่วนตำบลนบพิตำจะประกาศผลการประเมินผลการปฏิบัติงานให้ทราบภายในวันที่  วันที่ ๑๑  พฤศจิกายน  ๒๕๕๔  ณ องค์การบริหารส่วนตำบลนบพิตำ   หรือสอบถามได้ที่         สำนักงานปลัด  องค์การบริหารส่วนตำบลนบพิตำ  อำเภอนบพิตำ  จังหวัดนครศรีธรรมราช  โทร                ๐๗๕-๓๐๗๒๐๐ หรือที่ www.noppitam.go.th

 จึงประกาศมาให้ทราบโดยทั่วกัน 

ประกาศ  ณ  วันที่  ๒๑ เดือน  ตุลาคม   พ.ศ. ๒๕๕๔
คนึง  สันธานเดชา
(นายคนึง  สันธานเดชา)
นายกองค์การบริหารส่วนตำบลนบพิตำ
 

 

